KSAM ขายกองทุนตราสารหนี้ 2 กองทุนเสนอขายตั้งแต่วันนี้ถึงวันที่ 14 ธ.ค. 58
บลจ.กรุงศรี เสนอขาย 2กองทุน ได้แก่ กองทุนเปิดกรุงศรีตราสารหนี้ต่างประเทศเอไอ 3M16 (KFFAI3M16) อายุประมาณ 3 เดือน ลงทุนขั้นต่ำ 510,000 บาท ประมาณการผลตอบแทน 1.95% ต่อปี และกองทุนเปิดกรุงศรีตราสารหนี้ 6M122 (KFFIX6M122) อายุประมาณ 6 เดือน ลงทุนขั้นต่ำ 10,000 บาท ประมาณการผลตอบแทน 1.60% ต่อปี เสนอขายตั้งแต่วันนี้ถึงวันที่ 14 ธ.ค. 58
4 ธ.ค. 2558

นายอลัน แคม กรรมการผู้จัดการ (รักษาการ) บริษัทหลักทรัพย์จัดการกองทุน กรุงศรี จำกัด (บลจ.กรุงศรี) เปิดเผยว่า บริษัทเปิดเสนอขาย 2 กองทุนตราสารหนี้ประกอบด้วย กองทุนเปิดกรุงศรีตราสารหนี้ต่างประเทศเอไอ 3M16 (KFFAI3M16) อายุประมาณ 3เดือน เหมาะกับนักลงทุนที่มิใช่รายย่อยและผู้ที่มีเงินลงทุนสูง ที่ต้องการสร้างโอกาสรับผลตอบแทนสูงกว่าดอกเบี้ยเงินฝาก และต้องการล็อคผลตอบแทนโดยสามารถลงทุนได้เป็นระยะเวลาประมาณ3 เดือน ลงทุนขั้นต่ำ 510,000 บาท โดยนักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 1.95%ต่อปี
ทั้งนี้ กองทุนมีนโยบายลงทุนในตราสารหนี้ต่างประเทศ เช่น เงินฝากธนาคาร Bank of China (สาธารณรัฐประชาชนจีน สาขามาเก๊า) สัดส่วนการลงทุน 20% เงินฝากธนาคาร Union National Bank (สหรัฐอาหรับเอมิเรตส์)สัดส่วนการลงทุน 20% เงินฝากธนาคาร Akbank T.A.S. (ตุรกี) สัดส่วนการลงทุน 15% ตราสารหนี้ GMTN ออกโดยธนาคาร Isbank (ตุรกี) สัดส่วนการลงทุน 15% ตราสารหนี้ GMTN ออกโดยธนาคาร Vakifbank (ตุรกี) สัดส่วนการลงทุน 15% และตราสารหนี้ GMTN ออกโดยธนาคาร Yapi Kredit bank (ตุรกี) สัดส่วนการลงทุน 15%” (ประมาณการค่าใช้จ่ายของกองทุนที่ 0.18ต่อปีของมูลค่าทรัพย์สินสุทธิ)
นอกจากนี้ บริษัทยังเปิดเสนอขายกองทุนเปิดกรุงศรีตราสารหนี้ 6M122 (KFFIX6M122) อายุประมาณ 6 เดือน เหมาะกับนักลงทุนที่มองหาการลงทุนที่มีความเสี่ยงต่ำและต้องการสร้างโอกาสรับผลตอบแทนสูงกว่าดอกเบี้ยเงินฝาก และต้องการล็อคผลตอบแทนโดยสามารถลงทุนได้เป็นระยะเวลาประมาณ 6 เดือน ลงทุนขั้นต่ำ 10,000 บาท โดยนักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 1.60%ต่อปี ทั้งนี้ กองทุนมีนโยบายลงทุนในตราสารหนี้ทั้งในประเทศและต่างประเทศ เช่น เงินฝากธนาคาร Bank of China (สาธารณรัฐประชาชนจีน สาขามาเก๊า) สัดส่วนการลงทุน 20% เงินฝากธนาคาร Union National Bank (สหรัฐอาหรับเอมิเรตส์)สัดส่วนการลงทุน 20% ตราสารหนี้ภาครัฐไทย สัดส่วนการลงทุน 15% ตราสารหนี้ระยะสั้นออกโดยธนาคารธนชาต จำกัด (มหาชน) สัดส่วนการลงทุน 15% ตราสารหนี้ระยะสั้นออกโดยธนาคาร ทิสโก้ จำกัด (มหาชน) สัดส่วนการลงทุน 15% ตราสารหนี้ระยะสั้นออกโดยธนาคาร เกียรตินาคิน จำกัด (มหาชน) สัดส่วนการลงทุน 15%” (ประมาณการค่าใช้จ่ายของกองทุนที่ 0.16ต่อปีของมูลค่าทรัพย์สินสุทธิ)
 